एक बात और, हमें पत्रकारों द्वारा पूर्वाग्रह एवं राजनीति के वशीभूत होकर लिखी गई समीक्षाओं से घबराना नहीं चाहिए। पत्रकार जब समीक्षा लिखता है तो समीक्षाकर्म नहीं करता, वह पत्रकारिताकर्म (वर्तमान में जैसी पत्र–पत्रकारिता चल रही है) हो सकता है। ऐसे असमीक्षकों को महत्त्व नहीं देना चाहिए। आपकी लघुकथा ओं में दम होना चाहिए फिर चाहे कोई भी, कुछ भी लिखता रहे, कोई अन्तर नहीं पड़ता। समय न्याय करता है और अच्छी रचनाओं से ही लेखक और स्वस्थ समीक्षाओं से ही समीक्षक, साहित्य एवं साहित्य रूप जीवित रहते हैं।